 Ndị gbara Nnamdi Kanu akaebeAkụkọ na-eru anyị ntị site nụlọikpe ukwu di nAbuja na-akọwa na ọkaikpe Binta Nyako enyela iwu ka ego Sịnetọ Eyinnaya Abaribe na mmadụ abụọ ọzọ jiri gbara Nnamdi Kanu aka ebe baa nakpa ụlọikpe.Ọkaikpe Nyako nyere iwu a iji megharị usoro oji nye Nnamdi Kanu naka Abaribe na mmadụ abụọ ọzọ nọnwa Eprelụ nke 2017.Mgbe ahụ, Abaribe, Tochukwu Uchendu na Immauel Shalom ji akwụkwọ akụnaụba ha nara Maazị Kanu naka ụlọikpe.Nnamdi Kanu chị ọkụ mmụọ abịaNnamdi Kanu: Abaribe na Fani-Kayode ga-agwa anyị ka o si gbapụ na Naịjirịa - ỌkaiwuUgbua, Ọkaikpe Nyako sị ka ha kwụnye nde narị naira 100 million nụlọakụ ụlọikpe.BBC gbara otu onye metụtara Abaribe ajụjụ ọnụ maka mkpebi a, o were sị na onweghi ihe ngbagwojuanya dị na ya maka na ikpe ka na-aga nihu.Anyị aghaghị itinye ọnụ nokwu a karịa ikwu na ikpe ka na-aga nihu. Ọ bụ ubọchị 28 nke Mach 2019 ka a ga-alaghachi ụlọikpe maka ya a.Ọkaikpe Nyako kwuru na ọbụghị Abaribe na ndị ọzọ a ka ọ na-ekpe ikpe.Ihe m chọrọ bụ ka ha kpọpụtara m Nnamdi Kanu, Nyako kwuru mgbe ọ kpere ikpe taa.Iwu ya bụ na Abaribe na mmadụ abụọ a nwere ọnwa abụọ iji kwunye ego a.Cheta na ebidoro ịchọ Kanu ka ndi agha Naịjirịa na ụfọdụ ndị na-akwado ya kwakọrọ isi na be ya nafọ 2017.Ndị Ipob, bu otu Kanu nọ nisi ha, kwuru na mmadụ 28 nwụru mgbe ndị agha wakporo be ya. Ndị agha kwuru na nke a abụghi eziokwu.Kanu nonwe ya sị na ọ bụ egwu na ndi agha ga egbu ya mere ojiri gbaa ọsọ.Ọ sị na ya nọ Izrel ugbua, ma kwukwa na ya chọrọ ịlọta bịa zara ọnụ naka Binta Nyako, ma ọ ọbụru na mba ụwa ga-ekwe nkwa na ikpe m ga akwu ọtọ.Akụkọ ndị ga-amasị gị:O nweghị onye chuturu onyeisi ụlọomeiwu Anambra steeti - Kọmịshọna mgbasaoziUgboro ise akụkọ ụgha kpọtụrụ nAla IgboEzekwesili: Aga m akpọpụta Naịjirịa nụbịam 